Quero vivir

Quero vivir (en ) é un filme de cine negro de 1958 escrito por Nelson Gidding e Don Mankiewicz, producido por Walter Wanger e dirixido por Robert Wise, que conta a historia dunha muller, Barbara Graham, delincuente habitual condenada por asasinato que espera a súa execución. Protagonízaa Susan Hayward como Graham. O filme foi adaptado de cartas escritas por Graham e de artigos do xornalista gañador do premio Pulitzer Ed Montgomery. Mostra unha versión ficcionalizada do caso, amosando a posibilidade da inocencia de Graham.

O filme recibiu seis candidaturas aos premios Oscar e Hayward gañou o premio á mellor actriz.

Foi emitido na TVG o 13 de setembro de 1997.La Voz de Galicia, 13 de setembro de 1997. Páx. 79

 Argumento 
O filme conta a historia da vida e execución de Barbara Graham, prostituta e convicta por perxurio. Graham é o resultado dun fogar roto, e traballa atraendo homes a partidas de cartas amañadas. Nun momento intenta seguir unha vida recta, mais casa co "home equivocado" e ten un neno. El é drogadicto e ela remata coa relación.

Cando a súa vida se derrumba, volve ás súas antigas profesións e vese involucrada cun home que matou unha muller. A policía arréstaos e os seus acompañantes acúsana do asasinato para reducir as súas posibilidades de ir á cámara de gas. Ela insiste na súa inocencia, mais finalmente é executada.

 Elenco 

 Susan Hayward como Barbara Graham
 Simon Oakland como Edward S. "Ed" Montgomery
 Virginia Vincent como Peg
 Theodore Bikel como Carl G.G. Palmberg
 Wesley Lau como Henry L. Graham
 Philip Coolidge como Emmett Perkins
 Lou Krugman como John R. "Jack" Santo
 James Philbrook como Bruce King
 Bartlett Robinson como Fiscal do Distrito Milton
 Gage Clarke como Fiscal Richard G. Tibrow

 Joe De Santis como Al Matthews
 John Marley como Pai Devers
 Raymond Bailey como San Quentin
 Gertrude Flynn como Matrona de San Quentin
 Russell Thorson como Sarxento de San Quentin
 Dabbs Greer como Capitán
 Stafford Repp como Sarxento
 Gavin MacLeod como Tenente
 Alice Backes como Enfermeira de San Quentin
 George Putnam como el mesmo

 Notas 

Categoría:Filmes de 1958
Categoría:Filmes dos Estados Unidos de América
Categoría:Filmes en lingua inglesa
Categoría:Filmes sobre crime
Categoría:Filmes sobre a morte
Categoría:Filmes dirixidos por Robert Wise
Categoría:Filmes ambientados nos Estados Unidos de América
Categoría:Filmes de United Artists
Categoría:Filmes en branco e negro
Categoría:Filmes de 1958 con versión en galego
Categoría:Pena de morte